wickkiey/tamil-wikipedia-chunked huggingface dataset:
# ஆதி நாகப்பன்

## வாழ்க்கைச் சுருக்கம்

### திருமணம்

இந்தக் காலகட்டத்தில் ஏற்கனவே, நேதாஜி அமைத்த ஜான்சிராணி படையின் தலைவிகளில் ஒருவராக இருந்த குமாரி ஜானகியை ஆதி நாகப்பன் திருமணம் செய்து கொண்டார். திருமதி ஜானகி ஆதி நாகப்பன் கணவரின் வளர்ச்சியில் பல வழிகளில் உறுதுணையாக இருந்தார். இந்த ஜானகி ஆதி நாகப்பன் தான், பின்னாளில் டத்தோஸ்ரீ ச. சாமிவேலு தலைமைத்துவத்தின் கீழ் ம.இ.கா மகளிர் பிரிவின் பொறுப்பாளரானார். பின்னர், மலேசிய நாடாளுமன்றத்தின் மேலவை உறுப்பினராக நியமனமும் செய்யப்பட்டார்.  
ஆதி நாகப்பன் வழக்கறிஞர் தொழிலை மேற்கொண்டதும் அரசியலில் முழுமையாக ஈடுபட அவருக்குப் போதுமான வாய்ப்புகள் கிடைத்தன. சிலாங்கூர் மாநிலத்தின் ம.இ.கா தலைவராகவும், தேசியத் துணைத் தலைவராகவும் பதவிகள் வந்தன. ம.இ.காவின் உயர் பதவிகளை வகித்த டத்தோ ஆதி நாகப்பன் செனட்டராக நியமிக்கப்பட்டார். 1974 ஆம் ஆண்டு பொதுத் தேர்தலுக்குப் பின், திருத்தி அமைக்கப்பட்ட அமைச்சரவையில் சட்டத் துறை துணையமைச்சராக நியமனம் செய்யப்பட்டார்.
# ஆதி நாகப்பன்

## வாழ்க்கைச் சுருக்கம்

### இறப்பு

டத்தோ உசேன் ஓன் 1976 ஜனவரி மாதம் மலேசியாவின் பிரதமர் பதவியை ஏற்றதும், தன்னுடைய பிரதமர் துறையிலேயே டத்தோ ஆதி நாகப்பனை முழு அமைச்சராக நியமித்துக் கொண்டார். டத்தோ ஆதி நாகப்பனைப் பாராட்டுவதற்கு ம.இ.கா தலைமையகம் ஒரு பாராட்டு விருந்திற்கு ஏற்பாடு செய்து இருந்தது. 1976 ஜனவரி 15 ஆம் தேதி கோலாலம்பூர் பெடரல் ஓட்டலில் அந்த விருந்து நடைபெற்றது. ம.இ.கா தலைவர்கள், தொண்டர்கள், ஆதரவாளர்கள் குழுமிய இருந்த நேரத்தில் மயங்கி கீழே விழுந்தார். பின் அவர் உயிருடன் எழுந்திருக்கவே இல்லை.  
மலேசிய நாட்டிற்கு டத்தோ ஆதி நாகப்பன் ஆற்றிய சேவைகளுக்காக அவர் இறந்த பிறகு பேரரசரால் டான்ஸ்ரீ விருது வழங்கி கௌரவிக்கப்பட்டார்.
# ஆதி நாகப்பன்

## சாதனைகள்

1959-இல் மிக இளம் வயதில், அதாவது 35ஆவது வயதில் செனட்டர் பதவியில் அமர்ந்தார். மிகச் சிறப்பான முறையில் சேவைகளைச் செய்தார். ம.இ.காவின் துணைத் தலைவரானார். துணைச் சட்ட அமைச்சரானார். அதையும் கடந்து முழு அமைச்சரானார். ஆனால், முழு அமைச்சராகிய இரண்டே மாதத்தில் மரணமடைந்தார். ஒன்பது வயதில் ஒன்றுமே தெரியாமல், ஒரு வார்த்தை ஆங்கிலம் அறியாமல் கப்பலேறி வந்து ஒரு நாட்டின் அமைச்சராக உயர்ந்தவர் டான்ஸ்ரீ ஆதி நாகப்பன். இவருடைய புதல்வர் ஈஸ்வர் நாகப்பன் சிங்கப்பூரில் தனியார் முதலீட்டு நிறுவனம் ஒன்றை நடத்தி வருகிறார்.
# இரண்டாம் சிக்ஸ்துஸ் (திருத்தந்தை)

**திருத்தந்தை இரண்டாம் சிக்ஸ்துஸ்** (*Pope Sixtus II*) உரோமை ஆயராகவும் திருத்தந்தையாகவும் 257 ஆகத்து 30ஆம் நாளிலிருந்து 258 ஆகத்து 6ஆம் நாள் வரை ஆட்சி செய்தார். அவருக்கு முன் பதவியிலிருந்தவர் திருத்தந்தை முதலாம் ஸ்தேவான். திருத்தந்தை இரண்டாம் சிக்ஸ்துஸ் கத்தோலிக்க திருச்சபையின் 24ஆம் திருத்தந்தை ஆவார்.  
- சிக்ஸ்துஸ் என்னும் பெயர் (; ) கிரேக்கத்தில் "ஒளிர்பவர்" என்று பொருள்படும். அப்பெயரின் இலத்தீன் வடிவம் Sixtus (Sextus) என்பதற்கு "ஆறாமவர்" என்னும் பொருள் இருந்தாலும், கிரேக்கச் சொல்லின் திரிபாக அது கொள்ளப்படுகிறது.
# இரண்டாம் சிக்ஸ்துஸ் (திருத்தந்தை)

## பணிகள்

திருத்தந்தை இரண்டாம் சிக்ஸ்துஸ் கிரேக்க நாட்டவர் என்று "திருத்தந்தையர் நூல்" (*Liber Pontificalis*) என்னும் பண்டைய ஏடு கூறுகிறது.  
இரண்டாம் சிக்ஸ்துஸ் தமக்குமுன் பதவியிலிருந்த திருத்தந்தை முதலாம் ஸ்தேவானின் அணுகுமுறையிலிருந்து வேறுபட்ட விதத்தில் செயல்பட்டு, திருச்சபைக்கு உள்ளே நிலவிய பூசல்களுக்குத் தீர்வுகள் கண்டார். குறிப்பாக, உரோமை மன்னர்கள் கிறித்தவ மறையைத் துன்புறுத்தியபோது தம் உயிரைக் காத்துக்கொள்வதற்காக சில கிறித்தவர்கள் தம் மத நம்பிக்கையைக் கைவிட்டு, உரோமை தெய்வங்களுக்குப் பலிசெலுத்தியதால் அவர்களை மீண்டும் திருச்சபையில் ஏற்றுக்கொள்வது பற்றி கருத்து வேறுபாடு நிலவியது. அத்தகைய கிறித்தவர்களுக்கு மீண்டும் ஒருமுறை திருமுழுக்கு கொடுக்க வேண்டியதில்லை என்று உரோமைத் திருச்சபை கருதியது. ஆனால், வட ஆப்பிரிக்கா, சிறு ஆசியா ஆகிய பகுதிகளின் ஆயர்கள், குறிப்பாக கார்த்தேஜ் நகர் ஆயர் சிப்பிரியான், அக்கருத்தோடு உடன்படவில்லை. இதனால் திருச்சபைக்குள் குழப்பம் நிலவியது.  
திருத்தந்தை இரண்டாம் சிக்ஸ்துஸ் புனித சிப்பிரியானோடும் பிற ஆயர்களோடும் தொடர்புகொண்டு நல்லுறவு ஏற்படுத்தினார். இத்தகைய நல்லுறவு ஏற்படுவதற்கு அலெக்சாந்திரிய நகர் ஆயர் தியோனீசிஸ் (இறப்பு: 264/5) என்பவரும் பெரிதும் துணைநின்றார்.
# இரண்டாம் சிக்ஸ்துஸ் (திருத்தந்தை)

## மறைச்சாட்சியாக உயிர்துறத்தல்

உரோமை மன்னன் வலேரியன் முதலில் கிறித்தவ சமயத்தின் மட்டில் சகிப்புத்தன்மை காட்டினார். அதன் பின் அதை மிகக் கடுமையாகத் துன்புறுத்தலானார். பல ஆயர்களும் குருக்களும் கொல்லப்பட்டனர். கிறித்தவர்கள் வெளிப்படையாகக் கல்லறைத் தோட்டங்களில் வழிபாடு நிகழ்த்துவது தடைசெய்யப்பட்டது. அரசு ஏற்பாடு செய்த வழிபாடுகளில் பங்கேற்று, உரோமை தெய்வங்களுக்குப் பலிசெலுத்த கிறித்தவர்கள் வற்புறுத்தப்பட்டார்கள்.  
258ஆம் ஆண்டு ஆகத்து 6ஆம் நாள் கிறித்தவர்கள் வழிபாடு நடத்தியபோது சிக்ஸ்துஸ் ஓர் இருக்கையில் அமர்ந்து மக்களுக்குப் போதித்துக்கொண்டிருந்தார். அப்போது அரச இராணுவத்தினர் திடீரென அங்கு நுழைந்து, திருத்தந்தை சிக்ஸ்துசையும் அவரோடு நான்கு திருப்பணியாளர்களையும் கழுத்தை வெட்டிக் கொன்றார்கள். ஒருசில நாட்களுக்குப் பின் மற்றும் மூன்று திருத்தொண்டர்கள் கிறித்தவ நம்பிக்கைக்காகக் கொல்லப்பட்டார்கள்.
# இரண்டாம் சிக்ஸ்துஸ் (திருத்தந்தை)

## அடக்கம்

மறைச்சாட்சியாக உயிர்துறந்த இரண்டாம் சிக்ஸ்துசின் உடல் உரோமை கலிஸ்டஸ் கல்லறைத் தோட்டத்தில் அடக்கம் செய்யப்பட்டது. அவர் கொல்லப்பட்டபோது அமர்ந்திருந்த, இரத்தம் தோய்ந்த இருக்கை அவருடைய கல்லறையின் பின்புறம் அமைக்கப்பட்ட சிறுகோவிலில் வைக்கப்பட்டது.  
ஒரு நூற்றாண்டுக்குப் பின், திருத்தந்தை தாமசுஸ் என்பவர் (ஆட்சி: 366-384) இரண்டாம் சிக்ஸ்துசின் கல்லறைமீது ஒரு கல்வெட்டு பதித்தார்.
# இரண்டாம் சிக்ஸ்துஸ் (திருத்தந்தை)

## திருவிழா

புனித இரண்டாம் சிக்ஸ்துசின் திருவிழா ஆகத்து 6ஆம் நாள் கொண்டாடப்படுகிறது. அவருடைய பெயர் உரோமைத் திருப்பலியின் நற்கருணை மன்றாட்டில் சேர்க்கப்பட்டது.
# பாய்

, இலங்கை]]  
**பாய்** என்பது எளிமையான படுக்கை விரிப்பாகும். மங்கல நிகழ்வுகளில் மதிக்கப்பட்டு, பந்திகளிலும், உறக்கத்திற்கும் உதவுவன ஆகும். பன் பாய்கள் சூழல் நேயமுள்ள நிலவிரிப்புகளாகும்.
# பாய்

## வரலாறு

பாய்களின் பயன்பாடு பல்லாயிரம் வருடங்களுக்கு முன்பே இருந்திருக்கலாம் எனத் தொல்லியல் ஆய்வாளர்கள் கருதுகின்றனர். கற்குகைகளில் வாழ்ந்த மனிதர்கள் கோடைக்காலத்தில் ஏற்படும் வெம்மையிலிருந்து தங்களைக் காத்துக்கொள்ள இலைதழைகளைப் பரப்பி படுக்கைகளைச் செய்தவர்கள், பின்னாளில் அதில் ஒரு வடிவநேர்த்தியை உருவாக்கிக்கொண்டிருக்கலாம். புற்களால் பின்னி முடைந்து உருவாக்கப்பட்ட பாய்களை மெசபடோமியா பகுதிகளில் கி.மு. 6000 காலகட்டத்தில் உருவாக்கியதன் எச்சமானது தொல்லியலாளர்களால் கண்டறிந்துள்ளனர்.
# பாய்

## வகைகள்

- பனைஓலை பாய்
- மூங்கில்நார் பாய்
- நாணல்கோரை பாய்
# பாய்

## பயன்பாடு

- பனைஓலை பாய் பலசரக்கு வெல்லமண்டிகளில் சரக்குகள் கையாள பயன்படும்.
- மூங்கில்நார் பாய் வீடு, அலுவலகங்களில் தடுப்புசுவர் மற்றும் கோடை வெப்ப தடுப்பானாகவும் பயன்படும்.
- நாணல்கோரை பாய் மக்கள் பயன்படுத்தும் எளிமையான படுக்கை விரிப்பாகும்.
# பாய்

## நாணல்கோரை பாய் தயாரிப்பு

ஆற்றோரம் நாணல் புல் நீண்டு வளரும். அதை அறுத்து சூரிக்கத்தியின் (இருபுறமும் கூரான கத்தி) உதவியால் இரண்டாகக் கீறி பின் கட்டுகளாக கட்டி வெயிலில் உலர வைப்பர். உலர்ந்த அக்கட்டுகளை நீரில் ஒரு நாள் முழுவதும் ஊற வைத்து,. அதை மீண்டும் இரண்டாக கீறி வெயிலில் உலர வைப்பர். உலர்ந்த நாணல்கோரையினை மூன்றடி உயரம், நான்கடி உயரம் என்று உயர அளவுப்படி பிரித்து அதில் பச்சை, சிவப்பு, மஞ்சள் என்று தனித்தனியாகச் சாயம் ஏற்றுவர். பக்குவப்படுத்தி அவைகளைப் பனை மற்றும் கற்றாழை நாரால் கோத்து பாயை உருவாக்குவார்கள்.
# பாய்

## தேவையான கருவிகள்

பாய் நெசவு செய்ய, முக்காலி மிதிபட்டை, அன்னகுழல், குச்சாலி, இழுத்துக்கட்ட கயிறுகள், சிறிய நீள்வச பலகைகள் தேவை.
# பாய்

## மூலப்பொருட்கள்

இயற்கைத் தாவரங்களான நாணல்கோரைப்புல், மற்றும் கற்றாழை.
# நாணல் (பொதுப் பெயர்)

**நாணல்** என்பது சில பேரினங்களைச் சேர்ந்த தாவர இனங்களுக்குப் பொதுவாக வழங்கப்படும் பெயராகும். ஈர நிலங்களில் வளரும் இவை புல் போன்று நெடிது வளர்ந்த தாவர இனங்களாகும். *நாணற்புல்* என்று தமிழில் அழைக்கப்பட்ட போதிலும் இவை புல் இனங்களைச் சேர்ந்தனவன்று. நாணலைக் கோரை என்றும் கூறுவர். நாணல் பாய் தயாரிக்கவும் கூரை வேயவும் பயன்படுகிறது.
# நாணல் (பொதுப் பெயர்)

## நாணல் பற்றிய நாட்டார் பாடல்

விளக்கம்:
நரைத்த கிழவனொருவனுக்கு இளம் பெண்ணொருத்தியை திருமணஞ் செய்துகொடுக்க அவளது பெற்றோர் எண்ணுகின்றனர். அவ் விளம்பெண்ணுக்காக அவளது தோழி இரங்குகின்றாள். அவள் தனது வெறுப்பைப் புலப்படுத்த நாணலை உவமையாய்க் கொண்டு (இயற்கையான உவமைகளைக் கையாண்டு) பாடுவதே மேற்போந்த நாட்டார் பாடல்.
# சாக்கு

**சாக்கு** இதனை கோணி என்றும் கூறுவர். இது விவசாய விளைபொருட்கள், தொழிற்சாலை உற்பத்தி பொருட்கள் ஆகியவற்றை சேமிக்கவும், சந்தைக்கு கொண்டு செல்லவும் பயன்படும். இதனை சணல் அதிகம் விளையும் பகுதியில் நெசவு செய்து பின் தேவையான அளவுகளில் பைகளாக தையல் செய்வார்கள்.  
தற்காலத்தில் பெட்ரோலியப்பொருளில் இருந்து தயாரிக்கப்படும் செயற்கை பாலிஎத்தலின் இழைகளால் தயாரிக்கப்பட்ட துணி வகை உபயோகம் அதிகமானதால் சணல் வகை சாக்குப்பை உபயோகம் குறைந்துள்ளது.  
**வேர்ச்சொல்**  
saco என்ற போர்த்துகீசிய சொல்லில் இருந்து வந்தது.
# கியூ ஜிஸ்

**கியூ.ஜிஸ்** (கியூ.ஜிஐஎஸ், *QGIS*), இதற்கு முன்னால் **குவாண்டம் ஜிஐஎஸ்** (குவாண்டம் ஜிஸ், *Quantum GIS*), என்பது புவிசார் தகவல்களை பார்க்கவும், தொகுக்கவும், அலசவும் மேற்கொள்ள பயன்படும் மேசைத்தள கணினிகளுக்கான ஒரு புவிசார் தகவல் கட்டகம் (GIS - Geographic Information System) மென்பொருள்.
# கியூ ஜிஸ்

## உருவாக்கம்

கியூ.ஜிஸ் உருவாக்கம் 2002ஆம் ஆண்டின் முதல்சில மாதங்களில் கேரி செர்மன் என்பவரால் துவக்கப்பட்டது, அதன்பின் 2007ஆம் ஆண்டு அது திறாமூல புவியிட நிறுவனத்தின் (Open Source Geospatial Foundation) அடைகாப்புத் திட்டங்களில் ஒன்றானது. இதன் முதல் வெளியீட்டு பதிப்பு 1.0 (version 1.0) 2009ஆம் ஆண்டு வெளியிடப்பட்டது.  
கியூ.ஜிஸ், சி++ மொழியில் எழுதப்பட்டது. இதன் வரைபடப் பயனாளர் இடைமுகப்பு அல்லது சியுஐ (GUI) கியூ.டி(Qt) நிரலகத்தை கொண்டு எழுதப்பட்டது. கியூ.ஜிஐஎஸ், சி++ மற்றும் பைத்தான் மொழிகளில் புது நீட்சிகளை (plugins) உருவக்கி பயன்படுத்த அனுமதிக்கிறது. கியூ.டி(Qt) தவிர கியூ.ஜிஐஎஸ், சி இஓஎசு (GEOS), எசு.கியூ.லைட் (SQLite) ஆகிய மென்கல நிரலகங்களைச் சார்ந்துள்ளது. சிடிஏஎல் (GDAL), கிராசு ஜிஐஎஸ் (GRASS GIS, போசிட்டு.சி.ஐஎசு (PostGIS), மற்றும் போஸ்கிரெஸ்குயெல் (PostgreSQL) ஆகிய மென்கல நிரலகங்கள் பரிந்துரைக்கப்படுபவை ஆகும்.
# கியூ ஜிஸ்

## உரிமம்

கியூ.ஜிஸ் ஓர் இலவச மென்கலனாக குனூ பொது உரிமத்தின் கீழ் வெளியிடப்படுகிறது. இதை பயன்பாட்டிற்குத் தகுந்தாற்போல் மாற்றி பயன்படுத்த அனுமதிக்கப்படுகிறது. மேலாக இதன் நீட்சிகளைக் கொண்டும் இதன் பயன்பாட்டை அதிகரிக்கலாம்.
# கியூ ஜிஸ்

## நடைமுறைச் சாருமை

கியூ.ஜிஸ் போசிட்டு.சி.ஐஎசு (PostGIS), கிராசு (GRASS), மற்றும் மேப்செர்வர் (MapServer) போன்ற இதர இலவச பொதிகளுடன் இணைந்து செயல்படும் வல்லமை படைத்தது. இதன் கிராசு (GRASS) நீட்சி கிராசு பொதியின் செயல்பாட்டை மற்ற பொதிகளுடன் இணைந்து ஒரு முழுமையான ஜிஐஎஸ் (GIS) மென்கலமாகச் செயல்படுத்த உதவுகிறது.
# மட்டக்களப்புக் கோட்டை

**மட்டக்களப்புக் கோட்டை** அல்லது **மட்டக்களப்பு இடச்சுக் கோட்டை (ஒல்லாந்து கோட்டை)** அல்லது **மட்டக்களப்பு போர்த்துக்கீச கோட்டை** என அழைக்கப்படும் கோட்டையானது 1628ஆம் ஆண்டு போர்த்துக்கேயரால் கட்டப்பட்டு, ஒல்லாந்துக்காரரால் 1638இல் கைப்பற்றப்பட்டது. இலங்கையிலுள்ள அழகிய சிறிய ஒல்லாந்துக் கோட்டைகளில் இதுவும் ஒன்று. மட்டக்களப்பு தீவுகளில் ஒன்றான புளியத்தீவில் அமைந்துள்ள இது, இன்னும் பழுதடையாமல் காணப்படுகிறது.
# மட்டக்களப்புக் கோட்டை

## காலவரிசை

ஐரோப்பியர் கால மட்டக்களப்புக் கோட்டையின் காலவரிசை.  
- 1622 – போர்த்துக்கேயரால் கட்டுமானம் ஆரம்பிக்கப்பட்டது
- 1628 – கட்டுமானம் நிறைவுற்றது
- 1638 – ஒல்லாந்தரால் கைப்பற்றப்பட்டது
- 1639 – ஒல்லாந்தரால் கோட்டை அழிக்கப்பட்டது
- 1665 – மீள் கட்டுமானம் ஆரம்பமாகியது
- 1682 – செப்பணிடப்பட்டது
- 1707 – முன் கொத்தளமும் மேற்பகுதியும் கட்டி முடிக்கப்பட்டது
- 1766 – கண்டிய அரசுக்கு விட்டுக்கொடுக்கப்பட்டது
- 1796 – பிரித்தானியரால் கைப்பற்றப்பட்டது
# மட்டக்களப்புக் கோட்டை

## இவற்றையும் காண்க

- இலங்கையின் கோட்டைகள்
- மட்டக்களப்பு வாயில்
# டேவிட் ஷெப்பர்ட் (நடுவர்)

கடமை  
**டேவிட் ரொபர்ட் ஷெப்பர்ட்** (David Shepherd MBE) (டிசம்பர் 27, 1955- அக்டோபர் 27, 2009) ) மிகவும் பிரபல்யமான சிறந்த துடுப்பாட்ட நடுவர்களில் ஒருவராவார். இவர் தேர்வு துடுப்பாட்ட நடுவர் நிலையிலிருந்து 2005 ஓய்வு பெறும் வரையில் 92 தேர்வு துடுப்பாட்டப் போட்டிகளில் நடுவராகக் கடமையாற்றினார். அத்தோடு, உலகக் கோப்பை துடுப்பாட்டப் போட்டிகளின் மூன்று இறுதி ஆட்டங்களில் நடுவராகவும் கடமையாற்றியிருக்கிறார்.
# டேவிட் ஷெப்பர்ட் (நடுவர்)

## துடுப்பாட்ட வரலாறு

1965 இலிருந்து 1979 வரையான காலப்பகுதியில் குனோசெஸ்டர்செயர் பிராந்திய அணிக்காக முதற்தர துடுப்பாட்டப் போட்டிகளில் கலந்து கொண்டார். இவர் திறமையாக விளையாடி, தனது அணிக்குள்ளும், பிராந்தியத்தின் ஆர்வலர்களிடையேயும் ஆரதவைப் பெற்றிருந்தாலும் கூட, தேசிய மட்டத்தின் தேர்வுகளுக்குள் தன்னை இருத்திக் கொள்ள அவகாசம் கிடைக்கவில்லை. அவரின் முதலாவது ஆட்டத்திலேயே, ஒக்ஸ்போர்ட் பல்கலைக்கழக துடுப்பாட்ட அணிக்கெதிராக, 108 ஓட்டங்களை எடுத்ததோடு, தொடர்ந்து வந்த ஆண்டுகளில் 11 சதங்களை பெற்றுக் கொண்டார். இவரின் வாலிப காலத்திலும் பருந்த உடல்வாகுடேனே காணப்பட்டதால் இவரின் பந்து வீச்சு அவ்வளவில் சோபிக்கவில்லை. ஆடிய அத்தனை போட்டிகளிலிலும் இவரால் இரண்டு ஆட்டமிழப்புகளையே கைப்பற்ற முடிந்தது. ஒரு தடவை, ஷெப்பர்ட் வேகமாக அடித்த பந்து, பார்வையாளர்களுள் செய்தித்தாள் வாசித்துக் கொண்டிருந்தவரின் தலையில் பட்டு, பின்னர் அந்தப் பார்வையாளர் வைத்தியசாலைக்கு அழைத்துச் செல்லப்பட்டு, சிறிய காயங்களோடு, தேறிய சம்பவம் மிகவும் பிரபல்யமானதாகும்.
# டேவிட் ஷெப்பர்ட் (நடுவர்)

## நடுவராக

டேவிட் ஷெப்பர்ட், 1981 ஆம் ஆண்டு, துடுப்பாட்டத்தில் தனது இரண்டாவது அத்தியாயத்தைத் தொடங்கினார். இதன் படி, முதற்தர நடுவராக நியமிக்கப்பட்டதன் விளைவாக, உலகின் பிரபல்யமான நடுவராகவும், உருவெடுத்தார். சிறந்த பக்கச்சார்பற்ற நடுவர் முடிவுகளுக்காக மிக வேகமாக இனங்காணப்பட்ட இவர், இரண்டு ஆண்டுகளில் 1983 ஆம் ஆண்டு இடம் பெற்ற உலகக் கோப்பை துடுப்பாட்ட போட்டிகளிற்கான நடுவர்களில் ஒருவராக தேர்ந்தெடுக்கப்பட்டார். அத்தோடு, நான்கு வருடங்களில், தனது முதலாவது தேர்வு துடுப்பாட்டப் போட்டிகளில் நடுவராகக் கடமையாற்றினார். 1985 ஆம் ஆண்டு நடைபெற்ற ஆஸஸ் தொடர் தேர்வுப் போட்டிகளின் நான்காவது போட்டியில், டிக்கி பேர்ட் என்ற நடுவருடன் இணைந்து நடுவர் கடமையில் ஈடுபட்டார்.  
அதன் பின்னர், சர்வதேச அளவில் தெரியப்பட்ட ஒரு நபராக அவர் உருவெடுத்தார். இலகுவாக அடையாளப்படுத்திக் கொள்ளக்கூடியதான அவரின் உருளையான உடல்வாகு, விளையாட்டு வீரர்களாலும் பார்வையாளர்களாலும் அவரை எளிதில் இனங்கண்டு கொள்ள வைத்தது. இவர் பிரியத்திற்குரிய ஒரு நபராக மைதானத்திற்குள்ளும் வெளியேயும் அவதானிக்கப்பட்டார். ஒருவேளை, துடுப்பாட்ட போட்டியின் போது, நெல்சன் ஓட்ட எண்ணிக்கை வரும் போது தனது காலை உயர்த்திக் கொள்கின்ற வழக்கம் அவரை இன்னும் அதிகளவில் இனங்காட்டியிருக்கலாம். தனது இளமைக்காலத்தில் துடுப்பாட்ட நிலைகளில் நெல்சன் ஓட்ட எண்ணிக்கை வரும் போது, அபசகுனமான விடயங்கள் நடந்தேறலாம் என்பதற்கான அப்படி எதுவும் நடக்காமல் இருக்க வேண்டு, தனது கால்களை மாறி மாறி உயர்த்திக் கொள்ளும் பழக்கத்தை தொடர்ந்தும் தொடர்பவராகக் காணப்பட்டார். அது மட்டுமல்லாது, நான்கு ஓட்டங்களை சைகை காட்டுகின்ற நேரத்தில் தனது கைகளை குலுக்கிக் கொள்கின்ற வழக்கத்தையும் இவர் கொண்டிருந்தார். இவரின் இந்த வழக்கத்தை பல துடுப்பாட்ட பார்வையாளர்கள் இன்று வரையும், பின்பற்றுவதாய் ஷெப்பர்ட் போன்றே நான்கு ஓட்டங்களை சைகை செய்து கொண்டாடி மகிழ்கின்றனர்.  
சர்வதேச துடுப்பாட்ட அமைவின் 1990 களில் அமுல்ப்படுத்தப்பட்ட கொள்கையின் நிலையில், உருவாக்கப்பட்ட முதலாவது, நடுநிலைமையான நடுவர்கள் குழாமில்அங்கத்தவரான இவர், 2005 ஆம் ஆண்டு வரை தான் துடுப்பாட்ட நடுவர் நிலையிலிருந்து ஓய்வு பெறும் வரை தனது இடத்தை அக்குழாமில் எந்தப்பிழையுமில்லாமல் தக்க வைத்துக் கொண்டார்.  
இவரின் ஓய்வு பெறுகின்ற காலத்தில், அவரின் சேவையைப் பாராட்டி அவர் சென்ற இடமெல்லாம் கௌரவிப்புகள் இடம்பெற்றன. 2005 ஆம் ஆண்டு இடம்பெற்ற நியூசிலாந்து மற்றும் அவுஸ்ரேலிய அணிகளுக்கிடையான போட்டியின் போது, இவர் கௌரவிக்கப்பட்டார். அவர் நடுவராகக் கடமை புரிந்த கடைசி தேர்வுத் துடுப்பாட்ட போட்டியான மேற்கிந்திய தீவுகள் மற்றும் பாகிஸ்தான் ஆகிய நாடுகளிடையான போட்டியின் போது, மேற்கிந்திய தீவுகள் அணியின் தலைவர், ஷெப்பர்டிற்கு துடுப்புமட்டை வழங்கி கௌரவித்தார்.  
துடுப்பாட்டத்திற்கான ஆற்றிய சேவைக்காக, 1987 இல், MBE பட்டமளித்து கௌரவிக்கப்பட்டார். அத்தோடு, 2006 ஆம் ஆண்டு தனது சொந்தநகரத்தின் துடுப்பாட்ட அணியான டெவோன் பிராந்திய துடுப்பாட்டக் கழகத்தின் தலைவராகத் தேர்வானார்.
# டேவிட் ஷெப்பர்ட் (நடுவர்)

## குடும்ப வாழ்க்கை

ஷெப்பர்ட் டெவோனிலுள்ள பைட்போர்ட் என்கின்ற இடத்தில் பிறந்தார். வடக்கு டெவோன் துடுப்பாட்ட கழகத்தின் நடுவராகக் கடமையாற்றிய ஹெர்பெட் என்பவரே இவரின் தந்தையாவார். பில்லி என்ற சகோதரர் ஒருவர் இவருக்கு இருந்தார். இன்ஸ்டோ என்ற கரையோரப் பிரதேசத்திலேயே தனது கடைசி நாட்களைக் கழித்தார். இவரின் நீண்ட நாள் துணையான ஜெனி என்ற பெண்ணை 2008 இல் மணமுடித்துக் கொண்டார்.  
டெவோனில், நுரையீரல் புற்றுநோயின் காரணமாக 2009 ஆம் ஆண்டு, ஒக்டோபர் மாதம் 27 ஆம் திகதி ஷெப்பர்ட் காலமானார்.
# டேவிட் ஷெப்பர்ட் (நடுவர்)

## வெளியிணைப்புகள்

- டேவிட் ஷெப்பர்ட் - டெய்லி டெலிகிராப் மரணக் குறிப்பு -
- காலை உயர்த்தியதைக் கவனித்தீர்களா? -
# கிறித்தவத்தில் இயேசு

கிறிஸ்தவர்களின் பார்வையில் இயேசு கிறிஸ்துவைப் பற்றிய புரிந்துகொள்ளுதலை விளக்குவதே **கிறிஸ்தவத்தில் இயேசு** என்ற இந்த கட்டுரையின் நோக்கமாகும். இயேசு கிறிஸ்தவர்களின் கடவுள் என்பதை மட்டுமே அறிந்திருக்கும் பிற சமய மக்கள், அவரைப் பற்றிய கிறிஸ்தவ கருத்தியலை அறிய இது உதவும். இயேசுவைப் பற்றிய பல்வேறு கிறிஸ்தவ சிந்தனைகள் இங்கு தொகுத்து தரப்படுகின்றன.
# கிறித்தவத்தில் இயேசு

## இறைமகன், மெசியா

பழங்கால யூத மரபில், கடவுளையே தங்கள் அரசராக கருதும் வழக்கம் இருந்தது. இஸ்ரயேல் மக்கள், தங்களை **கடவுளின் மக்கள்** என்று அழைத்துக்கொண்டனர். கடவுளே அவர்களைத் தம் சொந்த மக்களினமாக தேர்ந்துகொண்டதாக விவிலியம் கூறுகிறது. எனவே, இஸ்ரயேலர் தங்கள் அரசரை **கடவுளின் மகன்** என்ற சிறப்பு பெயராலும் அழைத்தனர். மேலும், கடவுளால் **திருப்பொழிவு செய்யப்பட்டவர்** என்ற பொருளில் **'மெசியா**' என்றும் அழைத்தனர். ஆனால் இத்தகைய சாதாரண மனித அரசர்களுக்கும், தெய்வீக அரசரான இயேசு கிறிஸ்துவுக்கும் இடையே அதிக வேறுபாடுகள் உள்ளன.  
ரோம அடிமைத்தனத்தில் இருந்து, தங்களை மீட்க **மெசியா** வருவார் என்று யூதர்கள் எதிர்பார்த்து காத்திருந்தனர். ஆனால், பாவத்தின் அடிமைத்தனத்தில் இருந்து உலகை மீட்க **கிறிஸ்து** வந்தார். யூதர்களின் அரசராக இருப்பவரை **கடவுளின் மகன்** என்று அழைத்த இஸ்ரயேலரிடையே, இறை மகனே ஆன்மீக அரசாட்சி செய்ய வந்தார். மகிமையின் அரசராக மெசியாவை எதிர்பார்த்த மக்களிடையே, இறைவாக்கினர் எசாயா முன்னறிவித்த **துன்புறும் ஊழியராக** இயேசு வந்தார்.
# கிறித்தவத்தில் இயேசு

## இறைவனின் செம்மறி

பழங்காலத்தில் கடவுளை சமாதானப்படுத்த விலங்குகளைப் பலியிடும் வழக்கம் பெரும்பாலான மக்களிடையே இருந்தது. அவ்வாறே இஸ்ரயேல் மக்களும் பல காரணங்களுக்காக கடவுளுக்கு பலி செலுத்தி வந்தனர். செம்மறி ஆடுகளைப் பாவம் போக்கும் பலியாக கடவுளுக்கு ஒப்புக்கொடுத்தனர். எனவே, உலகத்தின் பாவங்களைப் போக்கத் தன்னையே பலியாகத் தந்த இயேசுவை கிறிஸ்தவர்களின் விவிலியம் **ஆட்டுக்குட்டி** அல்லது **செம்மறி** என்று அழைக்கிறது.  
இயேசு கிறிஸ்துவை மக்களுக்கு அறிமுகம் செய்த திருமுழுக்கு யோவான், அவரை உலகின் பாவங்களைப் போக்கும் கடவுளின் ஆட்டுக்குட்டி என்று சுட்டிக்காட்டுகிறார். திருவெளிப்பாட்டை எழுதிய யோவானும், தனது விண்ணக காட்சியை விவரிக்கும்போது இயேசுவை **ஆட்டுக்குட்டி** என்றே அழைக்கிறார்.  
கத்தோலிக்க திருச்சபையின் திருப்பலி புத்தகத்தில் இடம்பெற்றுள்ள பாஸ்கா கால நன்றியுரை, "உலகின் பாவங்களைப் போக்கிய **மெய்யான செம்மறி அவரே**. எங்கள் மரணத்தை தம் மரணத்தால் அழித்தவரும், தம் உயிர்ப்பினால் எங்களுக்கு மீண்டும் உயிர் அளித்தவரும் அவரே" என்று குறிப்பிடுகிறது.
# கிறித்தவத்தில் இயேசு

## புதிய ஆதாம்

இயேசு கிறிஸ்து அருள் நிலையின் அடையாளமாக கருதப்படுகிறார். கடவுள் மனிதரைப் படைத்தப்பொழுது, பாவக்கறை எதுவும் இல்லாமல், புனிதத்திலும் அருள் நிலையிலும் படைத்தார். மனிதன் கடவுளின் விருப்பத்திற்கு எதிராக செயல்பட்டதால் பாவம் செய்தான். அந்த பாவத்தில் இருந்து மனிதரை மீட்டு, மீண்டும் தொடக்கத்தில் இருந்த அருள் நிறைந்த புனித நிலைக்கு அழைத்துச் செல்லவே, இறை மகன் உலகிற்கு வந்தார். எனவே, அவர் **புதிய ஆதாம்** என்று அழைக்கப்படுகிறார்.  
இயேசுவின் மீட்புச் செயலைக் குறித்து திருத்தூதர் பவுல் பின்வருமாறு கூறுகிறார்: **'ஒரே ஒரு மனிதன் வழியாய்ப் பாவம் இந்த உலகத்தில் நுழைந்தது; அந்தப் பாவத்தின் வழியாய்ச் சாவு வந்தது**. அதுபோலவே, எல்லா மனிதரும் பாவம் செய்ததால், எல்லா மனிதரையும் சாவு கவ்விக்கொண்டது. **ஒருவரின் குற்றம் எல்லா மனிதருக்கும் தண்டனைத் தீர்ப்பாய் அமைந்ததுபோல், ஒரே ஒருவரின் ஏற்புடைய செயல் எல்லா மனிதருக்கும் வாழ்வளிக்கும் விடுதலைத் தீர்ப்பாய் அமைந்தது**. ஒரு மனிதரின் கீழ்ப்படியாமையால் பலர் பாவிகளானதுபோல், ஒருவரின் கீழ்ப்படிதலால் பலர் கடவுளுக்கு ஏற்புடையவர்கள் ஆவார்கள். சாவின் வழியாய்ப் பாவம் ஆட்சி செலுத்தியதுபோல், **நம் ஆண்டவர் இயேசு கிறிஸ்துவின் வழியாய் அருள் ஆட்சி செய்கிறது; அந்த அருள்தான் மனிதர்களைக் கடவுளுக்கு ஏற்புடையவர்களாக்கி, நிலைவாழ்வு பெற வழிவகுக்கிறது.**'
# கிறித்தவத்தில் இயேசு

## தலைமை குரு

கிறிஸ்து இயேசு, தன்னையே பலி செலுத்திய **தலைமை குரு** என்பது கிறிஸ்தவர்களின் நம்பிக்கை. கல்வாரி மலையில் நிகழ்ந்த சிலுவைப் பலியில், உலக மக்களின் பாவங்களுக்கு பரிகாரமாக தன்னையே தந்தையாம் கடவுளுக்குரிய பலிப்பொருளாக்கி, பலியை ஒப்புக்கொடுக்கும் **தலைமை குரு**வாகவும் இயேசுவே இருந்தார்.  
"தலைமை குரு விலங்குகளின் இரத்தத்துடன் ஆண்டுதோறும் தூயகத்திற்குள் செல்வார். அதற்கு மாறாக, கிறிஸ்து தம்மையே ஒரே முறை பலியாகக் கொடுத்தார். இயேசு கிறிஸ்து ஒரே ஒரு முறை தம் உடலைப் பலியாகச் செலுத்தியதின் மூலம் நாம் தூயவராக்கப்பட்டிருக்கிறோம்" என்று எபிரேயருக்கு எழுதிய திருமுகம் கூறுகிறது.
# கிறித்தவத்தில் இயேசு

## நல்ல ஆயர்

கடவுள் ஒரு **நல்ல ஆயராக** வந்து மக்களை வழிநடத்துவார் என்பது இஸ்ரயேலரின் நம்பிக்கை. "நானே என் மந்தையைத் தேடிச் சென்று பேணிக் காப்பேன். ஓர் ஆயன் தன் மந்தையினின்று சிதறுண்ட ஆடுகளைத் தேடிச் செல்வது போல, நானும் என் மந்தையைத் தேடிப் போவேன். மப்பும் மந்தாரமுமான நாளில் அவற்றை எல்லா இடங்களினின்றும் மீட்டு வருவேன். நானே என் மந்தையை மேய்த்து, இளைப்பாறச் செய்வேன், என்கிறார் தலைவராகிய ஆண்டவர்" என்று இறைவாக்கினர் எசேக்கியேல் முன்னறிவிக்கிறார்.  
இயேசு ஒரு **நல்ல ஆயர்** என்பதை, அவரது வார்த்தைகளிலேயே யோவான் நற்செய்தி பின்வருமாறு எடுத்துரைக்கிறது: "நல்ல ஆயன் நானே. தந்தை என்னை அறிந்திருக்கிறார்; நானும் தந்தையை அறிந்திருக்கிறேன். அதுபோல நானும் என் ஆடுகளை அறிந்திருக்கிறேன்; என் ஆடுகளும் என்னை அறிந்திருக்கின்றன. அவைகளுக்காக எனது உயிரைக் கொடுக்கிறேன். இக்கொட்டிலைச் சேரா வேறு ஆடுகளும் எனக்கு உள்ளன. நான் அவற்றையும் நடத்திச் செல்லவேண்டும். அவையும் எனது குரலுக்குச் செவி சாய்க்கும். அப்போது **ஒரே மந்தையும் ஒரே ஆயரும்** என்னும் நிலை ஏற்படும்."
# கிறித்தவத்தில் இயேசு

## அனைத்துலக அரசர்

இயேசு கிறிஸ்து கடவுளின் மகனாக இருப்பதால், அவரை **அனைத்துலக அரசர்** என்று கிறிஸ்தவர்கள் குறிப்பிடுகின்றனர். "**இயேசு கிறிஸ்து** கட்புலனாகாத கடவுளது சாயல்; படைப்பனைத்திலும் தலைப்பேறு. ஏனெனில் விண்ணிலுள்ளவை, மண்ணிலுள்ளவை, கட்புலனாகுபவை, கட்புலனாகாதவை, அரியணையில் அமர்வோர், தலைமை தாங்குவோர், ஆட்சியாளர், அதிகாரம் கொண்டோர் ஆகிய அனைவரும் அவரால் படைக்கப்பட்டனர். அனைத்தும் அவர் வழியாய் அவருக்காகப் படைக்கப்பட்டன" என்று திருத்தூதர் பவுல் கொலோசையருக்கு எழுதிய திருமுகம் குறிப்பிடுகிறது.  
உலகம் முடியும் நாளில், இயேசு கிறிஸ்து மக்களுக்கு தீர்ப்பு வழங்க **அரசராக** வருவார் என்பது கிறிஸ்தவ நம்பிக்கை. 'வானதூதர் அனைவரும் புடை சூழ **மானிட மகன்** மாட்சியுடன் வரும்போது தம் மாட்சிமிகு அரியணையில் வீற்றிருப்பார். எல்லா மக்களினத்தாரும் அவர் முன்னிலையில் ஒன்று கூட்டப்படுவர். ஓர் ஆயர் செம்மறியாடுகளையும் வெள்ளாடுகளையும் வெவ்வேறாகப் பிரித்துச் செம்மறியாடுகளை வலப்பக்கத்திலும் வெள்ளாடுகளை இடப்பக்கத்திலும் நிறுத்துவதுபோல் அம்மக்களை அவர் வெவ்வேறாகப் பிரித்து நிறுத்துவார். பின்பு **அரியணையில் வீற்றிருக்கும் அரசர்** தம் வலப்பக்கத்தில் உள்ளோரைப் பார்த்து, "**என் தந்தையிடமிருந்து ஆசி பெற்றவர்களே, வாருங்கள்**; உலகம் தோன்றியது முதல் உங்களுக்காக ஏற்பாடு செய்யப்பட்டிருக்கும் ஆட்சியை உரிமைப்பேறாகப் பெற்றுக் கொள்ளுங்கள்" என்பார். பின்பு இடப்பக்கத்தில் உள்ளோரைப் பார்த்து, "**சபிக்கப் பட்டவர்களே, என்னிடமிருந்து அகன்று போங்கள்**; அலகைக்கும் அதன் தூதருக்கும் ஏற்பாடு செய்யப்பட்டிருக்கிற என்றும் அணையாத நெருப்புக்குள் செல்லுங்கள்" என்பார். இவர்கள் முடிவில்லாத் தண்டனை அடையவும் நேர்மையாளர்கள் நிலை வாழ்வு பெறவும் செல்வார்கள்' என்று இயேசுவே கூறியதாக மத்தேயு நற்செய்தியில் எழுதப்பட்டுள்ளது.
# விக்கி மாநாடு, இந்தியா

**விக்கி மாநாடு இந்தியா ** (Wiki Conference India) - இந்தியாவில் விக்கிமீடியா இந்தியாவும் மும்பை விக்கிப்பீடியா சமூகமும் இணைந்து விக்கிப்பீடியா நிறுவனத்தின் உதவியுடன் நடத்திய பல்வேறு விக்கிமீடியா திட்டங்களின் பயனர்களின் மாநாடு ஆகும். இந்த மாநாடு விக்கிமீடியா இந்தியாவினால் ஆண்டுதோறும் நடத்தப்பட உள்ள நிகழ்வாகவும் பல்வேறு நாட்டினர்களும் கலந்துக் கொள்ளக்கூடியதாகவும் திட்டமிடப்பட்டுள்ளது. இதன் நோக்கம் ஆங்கிலம் மற்றும் இந்திய மொழி விக்கிப்பீடியா மற்றும் சகோதரத் திட்டங்களில் இந்தியா குறித்த விழிப்புணர்வைக் கூட்டுவதாக இருக்கும். பஞ்சாப்பில் 2016-ல் நடைபெற்ற இரண்டாவது இந்திய விக்கி மாநாட்டிற்குப் பின்னர் கோவிட் பெருந்தொற்று 2019 காரணமாக, சிறிய இடைவெளிக்குப் பின்னர், விக்கி மாநாடு இந்தியா 2023 ஐதராபாத்தில் 2023 ஏப்ரல் 28 முதல் 30 வரை நடைபெறுகிறது..
# விக்கி மாநாடு, இந்தியா

## விக்கி மாநாடு, இந்தியா 2011

முதல் விக்கி இந்தியா மாநாடு 2011 நவம்பர் 18 முதல் 20 வரை மும்பையில் நடைபெற்றது.  
அனைத்து இந்திய விக்கிஊடகத்தினைத் தொடர்பு கொள்ளவும், விக்கித் தொடர்பான கருத்துகளைப் பகிர்ந்து கொள்ளவும், ஒத்துழைக்கவும் ஒரு பொதுவான தளத்தை வழங்குவதை விக்கி மாநாடு இந்தியா நோக்கமாகக் கொண்டுள்ளது. இந்த மாநாடு நவம்பர் 18 முதல் 20 (2011) வரை தெற்கு மும்பையில் உள்ள மும்பை பல்கலைக்கழகத்தில் நடைபெற்றது. பல்கலைக்கழகத்தின் வரலாற்று பட்டமளிப்பு மண்டபத்தில் உரை நிகழ்ச்சிகள் சிறப்பு சொற்பொழிவுகள் நடைபெற்றன.
# விக்கி மாநாடு, இந்தியா

## விக்கி மாநாடு, இந்தியா 2016

இந்தியாவின் இரண்டாவது விக்கி மாநாடு பஞ்சாபின் சண்டிகருக்கு அருகிலுள்ள பஞ்சாப் மாநிலத்தின் மொகாலி நகரில் நடைபெற்றது. இந்த மாநாட்டில் விக்கி ஊடக நிறுவன நிர்வாக இயக்குநர் கேத்ரின் மஹர் மற்றும் வாரிய உறுப்பினர் நடாலியா டிம்கிவ் ஆகியோர் கலந்து கொண்டனர்.
# விக்கி மாநாடு, இந்தியா

## விக்கி மாநாடு, இந்தியா 2023

விக்கி மாநாடு, இந்தியா 2023 என்பது ஒரு தேசிய அளவிலான மாநாடு ஆகும். இது இந்திய மொழி விக்கிமீடியா திட்டங்கள் மற்றும் இந்தியா மற்றும் சில தெற்காசிய பிராந்தியங்களில் இயக்கத்தின் பிற அம்சங்களில் ஆர்வமுள்ள விக்கி ஊடகத்தினர்களும் பங்குதாரர்களும் கலந்துரையாட ஒரு பொதுவான தளத்தை வழங்குகிறது. இம்மாநாடானது விக்கி ஊடகத்தினர் சந்திப்பதற்கும், கதைகள், கற்றல்கள், சிறந்த நடைமுறைகள் மற்றும் சவால்களைப் பகிர்ந்து கொள்வதற்கும், நமது பிராந்தியத்தின் எதிர்கால உத்தியைப் பற்றி விவாதிப்பதற்கும் வாய்ப்பளிக்கும் ஒரு பொதுவான சந்திப்பிடமாகும். இந்த மாநாடு 2023 ஏப்ரல் 28 முதல் 30 வரை ஐதராபாத்தில் நடைபெறும்.
# வலைவாசல்:நடப்பு நிகழ்வுகள்/News Browser/doc

## Usage

This template is the portal browsebar for the current events portal and its subportals.  
or  
**Defaults**
- Border color: #CEDFF2
- Header color: #CEDFF2
- Background color: #F5FAFF  
<includeonly>  
ar:بوابة:الأحداث الجارية/متصفح الأخبار
en:Portal:Current events/News Browser/doc
</includeonly>
# வார்ப்புரு:தகவற்பெட்டி பொருளாதாரம்

<includeonly> பொருளாதாரம்</span>
|aboveclass = adr
|image =
|caption = ''}}  
|bodystyle = width:26em; padding: ;
|abovestyle = background: lightblue;
|headerstyle = background: lightblue;  
|label1 = தரவரிசை
|data1 = }}
|label2 = நாணயம்
|data2 = }}
|label3 = நிலையான நாணயமாற்று வீதம்
|data3 = }}
|label4 = நிதி ஆண்டு
|data4 = }}
|label5 = சார்ந்துள்ள வர்த்தக அமைப்புகள்
|data5 =}  
|header6 = புள்ளி விவரம்
|label7 = மொ.உ.உ
|data7 = }}}
|label10 = மொ.உ.உ வளர்ச்சி
|data10 = }}
|label11 = நபர்வரி மொ.உ.உ
|data11 = }}
|label14 = துறைவாரியாக மொ.உ.உ
|data14 = }
|label15 = பகுதி வாரியாக மொ.உ.உ
|data15 = }
|label16 = பணவீக்கம் (நு.வி.கு)
|data16 = }}
|label17 =
|data17 =
|label18 = கினி குறியீடு
|data18 = }
|label19 = தொழிலாளர் எண்ணிக்கை
|data19 = }
|label20 = தொழில் வாரியாகத் தொழிலாளர் எண்ணிக்கை
|data20 = }
|label21 = வேலையின்மை
|data21 = }}
|label22 = சராசரி மொத்த வருவாய்
|data22 = }}
|label23 = சராசரி நிகர வருவாய்
|data23 = }}
|label24 = முக்கிய தொழில்துறை
|data24 = }}
|label25 = தொழில் செய்யும் வசதிக் குறியீடு
|data25 = }}  
|header30 = வெளிக்கூறுகள்
|label31 = ஏற்றுமதி
|data31 = }}
|label32 = ஏற்றுமதிப் பொருட்கள்
|data32 =}}
|label33 = முக்கிய ஏற்றுமதி உறவுகள்
|data33 =}}
|label34 = இறக்குமதி
|data34 =}}
|label35 = இறக்குமதிப் பொருட்கள்
|data35 =}}
|label36 = முக்கிய இறக்குமதி உறவுகள்
|data36 =}}
|label37 = வெளிநாட்டு நேரடி முதலீடு
|data37 = }}
|label38 = மொத்த வெளிக்கடன்
|data38 =}}  
|header40 = பொது நிதிக்கூறுகள்
|label41 = பொதுக் கடன்
|data41 = }}
|label42 = வரவுசெலவு பற்றாக்குறை
|data42 = }}
|label43 = வருவாய்
|data43 = }}
|label44 = செலவினங்கள்
|data44 = }}
|label45 = பொருளாதார உதவி
|data45 = }}
|label46 = கடன் மதிப்பீடு
|data46 = }}
|label47 = அந்நியச் செலாவணி கையிருப்பு
|data47 = }}  
|belowstyle = background:lightblue;
|below= **
}}</includeonly><noinclude>  
</noinclude>
# வார்ப்புரு:தகவற்பெட்டி பொருளாதாரம்/doc

## Usage

<pre>  
en:Template:Infobox economy
</pre>
# வார்ப்புரு:தகவற்பெட்டி பொருளாதாரம்/doc

## Microformat

<includeonly>  
be-x-old:Шаблён:Эканоміка краіны
en:Template:Infobox economy
es:Plantilla:Ficha de economía
fr:Modèle:Infobox Économie
gl:Modelo:Info/Economía
io:Shablono:Info/Ekonomii
ja:Template:Infobox 経済
ka:თარგი:ინფოდაფა ეკონომიკა
oc:Modèl:Economia de país
pl:Szablon:Gospodarka infobox
ru:Шаблон:Экономика страны
sr:Шаблон:Инфокутија Економија
uk:Шаблон:Infobox economy
</includeonly>
# கத்தரிக்கோல்

**கத்தரிக்கோல்** எனப்படுவது, கையினால் தொழிற்படுத்தக்கூடிய வெட்டும் கருவியாகும். இது ஒரு சோடி உலோகத்தாலான வள்ளேடுகளைக் கொண்டிருக்கும். ஒவ்வொரு வள்ளேடும் எதிரெதிரே காணப்பட்டு, அதன் கூரிய முனைகள் ஒன்றாக இணையும் வகையில் ஒரு புறமாகக் காணப்படும் கைபிடியினால் விசை வழங்கப்படுகின்ற போது, வெட்டுதல் சாத்தியமாகின்றது. கத்தரிக்கோல் கொண்டு பலதரப்பட்ட ஊடகங்கள் வெட்டப்படுகின்றன. அவற்றுள், கடதாசி, கடதாசிப்பெட்டி, உலோகத்தாள், மெல்லிய பிளாஸ்டிக், துணி, கயிறு மற்றும் கம்பி என்பவை குறிப்பிடத்தக்கவை. அத்தோடு, கத்தரிக்கோல் கொண்டு முடி மற்றும் உணவுப் பதார்த்தங்கள் என்பன வெட்டப்படுகின்றன.  
வெவ்வேறு தேவைகளுக்காக, பல்வேறுபட்ட வகைகளில் கத்தரிக்கோல்கள் காணப்படுகின்றன. எடுத்துக்காட்டாக, சிறுவர்கள் பயன்படுத்தும் கத்தரிக்கோல் கொண்டு கடதாசியை மட்டுமே வெட்டமுடியும். பாதுகாப்பை அடிப்படையாகக் கொண்டு, அதன் வள்ளேட்டு முனைகள் சற்று கூர்மையாகவே அமைக்கப்பட்டுள்ளன. முடி மற்றும் துணி ஆகியவற்றை வெட்டுவதற்காக செய்யப்பட்டுள்ள கத்தரிக்கோல் கூர்மையாக உருவாக்கப்பட்டிருக்கும். உலோகம் மற்றும் புற்புதர்கள் ஆகியவற்றை வெட்டுவதற்கான கத்தரிக்கோல் மிகக் கூர்மையுடையதாக உருவாக்கப்பட்டிருக்கும்.  
விசேடித்த கத்தரிக்கோல்களில் ஒன்றான தையல் கத்தரிக்கோல், பெரும்பாலும், ஒரு வள்ளேடு கூர்மையாகவும் மற்றைய வள்ளேடு சற்று கூர்மை குறைந்ததாயும் உருவாக்கப்பட்டிருக்கும். இந்த ஏற்பாடே துணிகளை வினைத்திறனாக வெட்டுவதற்கான சாத்தியத்தை உருவாக்கின்றது.
# முதலாம் பாஸ்கால் (திருத்தந்தை)

**முதலாம் பாஸ்கால்** (*Pope Paschal I*) ஜனவரி 25, 817 முதல் பெப்ரவரி 11, 824 வரை திருத்தந்தையாக இருந்தவர். இவர் கத்தோலிக்க திருச்சபையின் 98ஆம் திருத்தந்தை ஆவார்.  
- பாஸ்கால் என்னும் பெயர் எபிரேயம், கிரேக்கம், இலத்தீன். ஆகிய மொழிகளில் "உயிர்த்தெழுதல் சார்ந்த" என்று பொருள்படும்.
# முதலாம் பாஸ்கால் (திருத்தந்தை)

## திருத்தந்தையாக நியமனம்

பாஸ்கால் பிறப்பினால் உரோமை நகரைச் சார்ந்தவர். அவருடைய தந்தை பெயர் போனோசுஸ். இளமைப் பருவத்திலேயே அவர் உரோமைக் குருகுலத்தில் சேர்ந்தார். இலாத்தரன் அரண்மனையில் இருந்த கல்விக்கூடத்தில் திருப்பணியிலும் விவிலியப் படிப்பிலும் தேர்ச்சி பெற்றார்.  
குருவாக இருந்த இவரை புனித பேதுரு பெருங்கோவிலின் அருகே இருந்த புனித ஸ்தேவான் துறவியர் மடத்தின் தலைவராக திருத்தந்தை மூன்றாம் லியோ நியமித்தார். அப்போது உரோமைக்கு திருப்பயணமாக வந்த மக்களுக்கு அவர் பணிபுரிந்தார்.  
திருத்தந்தை நான்காம் ஸ்தேவான் காலமான (சனவரி 24, 817) உடனேயே பாஸ்கால் ஒருமனதாகத் திருத்தந்தையாகத் தேர்ந்தெடுக்கப்பட்டார். மறுநாள் (817 ஜனவரி 25) அவர் ஆயராகத் திருநிலைப்படுத்தப்பட்டார்; திருத்தந்தையாகப் பதவி ஏற்றார்.
# முதலாம் பாஸ்கால் (திருத்தந்தை)

## மன்னரோடு உறவு

லூயிஸ் மன்னரோடு தமக்கு நெருங்கிய உறவு உண்டு என்பதைக் காட்டும் வகையில் திருத்தந்தை பாஸ்கால் பல தூதுவர்களை அனுப்பினார். லூயிஸ் மன்னரும் 817இல் "லூயிஸ் ஒப்பந்தம்" என்னும் ஆவணத்தை எழுதி, திருத்தந்தைக்கு அனுப்பி, திருத்தந்தை தம் ஆட்சிப்பீடத்தை முறையாக ஏற்றுக்கொண்டார் என்று அங்கீகாரம் வழங்கினார். அந்த ஆவணம் இன்றும் உள்ளது.  
லூயிஸ் மகன் லோத்தேர் (*Lothair*) திருமணம் செய்துகொண்ட போது திருத்தந்தை தூதுவர்கள் வழியாக அவருக்குப் பரிசுகள் அனுப்பினார். 823ஆம் ஆண்டு வசந்த காலத்தில் லோத்தேர் உரோமைக்குச் சென்றார். அங்கு ஏப்பிரல் 5ஆம் நாள் திருத்தந்தை பாஸ்கால் லோத்தாரைப் பேரரசனாக அறிவித்து, ஆடம்பரமாக அவருக்கு முடிசூட்டினார்.
# முதலாம் பாஸ்கால் (திருத்தந்தை)

## சுருப வணக்கம் முறையானது என்னும் போதனை

கிபி 814இல் பிசான்சிய மன்னர் அர்மேனிய லியோ (*Leo the Armenian*) என்பவரின் ஆட்சிக் காலத்தில் சுருப வணக்கத்திற்கு எதிராக வன்முறை வெடித்தது. லியோவால் சட்டமுறைக்கு எதிராககாண்ஸ்டாண்டிநோபுளின் மறைமுதுவராக நியமிக்கப்பட்ட தியோடோசியுஸ் என்பவர் அரசனின் ஆணைக்குப் பணிந்தார். ஆனால் தியொடோர் என்னும் தலைமைத் துறவி (*Theodore of Studium*) சுருப வணக்கம் முறையானதே என்று வலியுறுத்திக் கூறினார்.  
இதை விரும்பாத மன்னன் லியோ தியொடோரை நாடுகடத்தி கொடுமைப்படுத்தினார். அதே சமயத்தில் தியோடோசியுசும் திருத்தந்தைக்குத் தூதுவர்களை அனுப்பினார். ஆனால் திருத்தந்தை அவருடைய போக்கினை ஏற்றுக்கொள்ளவில்லை. மாறாக, தியொடோருக்கு ஆதரவு தெரிவித்ததோடு, அவர் துன்பங்களுக்கு நடுவிலும் உண்மையான கொள்கையைக் கடைப்பிடிப்பதில் உறுதியாக இருக்கவேண்டும் என்று ஊக்குவித்தார்.
# முதலாம் பாஸ்கால் (திருத்தந்தை)

## நாடுகடத்தப்பட்ட துறவியருக்கு ஆதரவு

சுருப வணக்கம் முறையானதே என்று கூறிய பல துறவியரை மன்னன் லியா கிரேக்க நாட்டிலிருந்து துரத்திவிட்டார். அத்துறவியரைத் திருத்தந்தை பாஸ்கால் மனமுவந்து வரவேற்றார். உரோமையில் புதிதாக நிறுவப்பட்ட புனித பிராக்சேதிஸ், புனித செசிலியா, புனிதர்கள் செர்ஜியுஸ் மற்று பாக்குஸ் ஆகிய துறவியர் இல்லங்களில் அத்துறவியரை உறுப்பினர்களாக ஏற்றுக் கொண்டார்.
# முதலாம் பாஸ்கால் (திருத்தந்தை)

## கோவில்களைச் சீரமைத்தல்

திருத்தந்தை முதலாம் பாஸ்கால் பல கோவில்களைப் புதுப்பித்துச் சீரமைத்தார். எடுத்துக்காட்டாக, புனித பிராக்சேதிஸ், புனித செசிலியா, தொமீனிக்கா புனித மரியா ஆகிய கோவில்களை முற்றிலும் புதுப்பித்துக் கட்டியதைக் குறிப்பிடலாம்.
# முதலாம் பாஸ்கால் (திருத்தந்தை)

## இறப்பு

ஏழாண்டு திருஆட்சிக்கு பின் கி.பி 824 பிப்ரவரி 11 ல் திருத்தந்தை பாஸ்கால் காலமானார். அவருடைய உடல் புனித பிராக்சேதிஸ் கோவிலில் அடக்கம் செய்யப்பட்டது.  
திருத்தந்தை முதலாம் பாஸ்காலின் திருவிழா மே 14ஆம் நாள் கொண்டாடப்படுகிறது.
# டிரானா

**டிரானா** (, ), அல்பேனியாவின் தலைநகரமும் மிகப்பெரிய நகரமும் ஆகும். ஓட்டோமான் பேரரசின் நகரமான முல்லெட்டினை ஆட்சி செய்த சுலைமான் பார்கினியால் 1614 இல் நவீன டிரானா நகரம் தோற்றுவிக்கப்பட்டதெனினும் இது ஏற்கனவே மக்கள் வாழிடமாகவே இருந்தது. இது 1920 இல் அல்பேனியாவின் தலைநகரமானது. இந்நகரில் பல பல்கலைக்கழகங்கள் இருப்பதுடன் அல்பேனியாவின் அரசியல், பொருளாதார மற்றும் கலாசார மையமாகவும் திகழ்கின்றது.
# லட்சுமி நரசிம்மர் கோவில், நங்கவள்ளி

தமிழ்நாட்டில் சேலம் மாவட்டம் நங்கவள்ளி என்னும் ஊரில் அமைந்துள்ள இக்கோவில் சுமார் ஆயிரம் வருடம் பழமையானது . இங்குள்ள வைணவ தலங்களில் மிகவும் புகழ்பெற்றது . நரசிம்மர் சுயம்புவாக இங்கு காட்சியாளிகின்றார் . இங்கு சிவன் சிலைகளும் உண்டு , சைவ , வைணவ ஒற்றுமைக்கு சிறந்த எடுத்துக்காட்டான ஒரு தலம். 75 அடி ராஜ கோபுரத்தோடு காட்சி அளிக்கும் இக்கோவிலில் பல கடவுளர்களுக்கு தனி தனியே கோவில்கள் அமைக்கப்பட்டுள்ளன . தீராத நோய்கள் , தோல் சமந்தமான நோய்கள் , கடன் பிரச்சனை , குழந்தை பாக்கியம் முதலான அனைத்து வேண்டுதல்களுக்கும் இங்கு வந்து வழிபட்டால் தீரும் என்று நம்பப்படுகிறது . இக்கோவில் **சோமேசுவரர் கோவில்** என்றும் அழைக்கபடுகிறது . இங்கு சிவனும் , பெருமாளும் ஒரு சேர இருப்பதால் இப்பெயர் வந்தது .
# லட்சுமி நரசிம்மர் கோவில், நங்கவள்ளி

## வரலாறு

கிபி 10 ம் நூற்றாண்டில் நாயக்க சமுதாய மக்கள் அதிகமாக பசுமாடுகளை வளர்த்து வந்தனர் . இவர்களில் *தொட்டிய நங்கை* என்ற பெண் ஒரு குடையுடன் மாடு மேய்க்க செல்கையில் கூடை கனத்தது . கூடையினுள் பார்க்க ஒரு சாளக்ராம வடிவக் கல்லினைக் கண்டாள். அக்கல் எப்படி வந்தது என்று தெரியாமல் அதனை தூக்கி எறிந்து விட்டாள். சற்று நேரத்தில் மறுபடியும் கூடை கனக்க அதில் திரும்பவும் அக்கல் இருந்ததைக் கண்டாள் பயந்து போன அவள் மறுபடியும் அக்கல்லினை ஒரு குளத்தில் போட்டு சென்றுவிடுகின்றார் .  
பிறகு ஊருக்கு திரும்பிய அவள் அன்றாட வேலைகளை செய்துகொண்டு இருக்க அவ்வூரில் ஒரு பெண்ணுக்கு சாமி வந்து , தான் லட்சுமி என்றும் உன்னோடு கல்வடிவில் வந்தது நான் தான் என்றும், எனக்கு உங்கள் ஊரில் கோவில் அமைத்து வழிபட்டால் உங்களை என்றும் குறைவில்லாமல் காப்பேன் என்றும் கூறியது. அதன்பிறகு அக்கல்லினை ஒரு புற்றில் ஊர்மக்கள் கண்டு எடுத்தனர். கூரையினால் சிறிய அளவில் கோவிலமைத்து வழிபட்டு வந்தனர். இக்கோவில் பிறகு விஜயநகரப் பேரரசின் கட்டுப்பாட்டில் வந்ததும் இக்கோவில் நல்ல வளர்ச்சி அடைந்து கோபுரங்கள் அமைக்கப்பட்டன . இங்கு லட்சுமி மற்றும் பெருமாள் சிலைகள் அமைக்கப்பட்டு லட்சுமி நரசிம்மர் என்று பெயர் வழங்கினர் .
# லட்சுமி நரசிம்மர் கோவில், நங்கவள்ளி

## குலதெய்வம்

இப்பகுதியில் வாழும் ராஜகம்பளம், கவரா நாயக்கர் மக்களுக்கும் , கொங்கு வேளாள கவுண்டர்,
ரெட்டியார் , வன்னியர் ,தேவாங்கர் போன்ற இனத்து மக்களுக்கும் குலதெய்வமாக இக்கோவிலில் உள்ள லட்சுமி நரசிம்ம பெருமாள் திகழ்கிறார்.
# லட்சுமி நரசிம்மர் கோவில், நங்கவள்ளி

## புற்று மண்

கருவறையில் உள்ள சிலைகளுக்கு அக்காலகட்டத்தில் பால் அபிசேகம் செய்து கற்பூர தீபம் காட்டும் முன்னரே புற்று மண் வந்து சிலைகளை மூடிவிடுமாம். இதனால் இங்குள்ள புற்றினை மறைத்து வைத்துள்ளனர். இப்புற்றில் எவ்வளவு தண்ணீர் ஊற்றினாலும் அது நிரம்பாது என்கின்றனர். இப்புற்று மண்ணினை தோல் நோய்கள் உள்ளோர் எடுத்து பூசினால் உடனே சரியாகிவிடும் என்று நம்பப்படுகிறது .
# லட்சுமி நரசிம்மர் கோவில், நங்கவள்ளி

## பூஜைகள்

- பவுர்ணமி பூஜை
- ராகு பூஜை
- தெலுங்கு வருட பிறப்பு / உகாதி
- பங்குனி உத்திரம்
- கோகுலாஷ்டமி
போன்ற நாட்களில் சிறப்பு பூஜைகள் நடைபெறுகின்றன . இப் பூஜைகளில் ஆயிரகணக்கில் மக்கள் வந்து வழிபடுகின்றனர் .
# லட்சுமி நரசிம்மர் கோவில், நங்கவள்ளி

## கோவில் திறப்பு

காலை 6 - 1
மாலை 4 .30 -8 .30
# மலேசியாவின் பொருளாதாரம்

இந்த தென்கிழக்காசிய நாடு 20வது நூற்றாண்டில் பொருளாதார வளர்ச்சியும் உள்கட்டமைப்பு வசதியையும் பெற்றதுடன் புதிய தொழில்துறை நாடாக தனிநபருக்கான மொஉஉ $14,800 ஆக இருந்தது. 2007-இல் வருவாய் பரவலில் 5.8 மில்லியன் குடும்பங்கள் கண்டறியப்பட்டு. அதில், 8.6% சதவீதம் மாத வருவாயாக RM1,000 ம் , 29.4 சதவீதம் பேர் RM1,000 க்கும் RM2,000 வரை, 19.8% மக்கள் RM2,001 க்கும் RM3,000 வரை; 12.9% மக்கள் RM3,001 க்கும் RM4,000 வரையிலும் மற்றும் 8.6% மக்கள் RM4,001 க்கும் RM5,000 வரை வருவாய் பெற்றனர். கடைசியாக, 15.8சதவீத குடும்பங்கள் RM5,001 க்கும் RM10,000 வரையிலும் 4.9 சதவீத மக்கள் RM10,000 மற்றும் அதற்கு மேல் வருவாய் பெற்றனர்.
# லாவோ சீ

**லாவோ சீ** (Lao Zi மற்றும் Lao Tsu என்றும் எழுதப்படும்) சீனாவின் முக்கியமான மெய்யியலாளர்களில் ஒருவர். ஆனாலும், இவர் தனியொருவரா அல்லது லாவோ சீ என்ற யோசனைகள் நிமித்தம் சேர்ந்த வெவ்வேறான தனிநபர்களின் கூட்டா என்பது இன்னும் உறுதிப்படுத்தப்படவில்லை. இதன் காரணமாக இவரின் பிறந்த திகதி இன்னும் அறியப்படாமலேயே காணப்படுகிறது.  
லாவோ சீ பற்றி தற்போது அறியப்படும் செய்திகளில் மிக முந்தைய குறிப்புகளில் கி.மு முதல் நுாற்றாண்டில் சிமா சியான் (Sima Qian) என்ற வரலாற்று ஆசிரியரின் "மதிப்புக்குரிய வரலாற்றாளரின் ஆவணப் பதிவுகள்" என்ற நுாலிலிருந்து பெறப்பட்டவையாகும். வேறு சிலரின் கண்ணோட்டத்தில், லாவோ சீ கி.மு 6 அல்லது 5 ஆம் நூற்றாண்டில் கன்பூசியசுக்கு சமகாலத்தவராகக் கூறப்படுகிறார். அவரது சீன வம்சாவளி குடும்பப் பெயர் லி (李) என்பதாகும். அவரது தனிப்பட்ட பெயர் எர் அல்லது டான் ஆகும். லாவோ சீ வடக்குச் சீனாவில் பிறந்து வாழ்ந்தார். அவர் தம் வாழ்நாளில் ஒரு பகுதியில், சூ அரசர்களின் தலைநகராக இருந்த லோயாங் நகரில் ஒரு வரலாற்று ஆசிரியராக அல்லது அரசு ஆவணக் காப்பாாளராக பணியாற்றியுள்ளார். லாவோ சீ என்பது அவரது இயற்பெயர் அன்று. அது ”மூத்த குரு” எனப் பொருள்படும் ஒரு விருதுப்பெயரே ஆகும்.  
சவு வம்சம் வீழ்ச்சியடைந்ததை உணர்ந்த தத்துவஞானி அவ்விடம் விட்டு அகன்று, குய்ன் மாகாணத்தை அம்மாகாணத்தின் நுழைவுவாயிலாக இருந்த இக்சியாங்கு கனவாய் வழியாக வந்தடைந்தார். அந்நிலத்தின் புகழ்பெற்ற பாதுகாவலனான இன்க்சி (Yinxi) அவரிடம் ஒரு தாவோ குறித்த புத்தகத்தை எழுதித்தந்து விட்டு தனது தேசத்தை விட்டு வெளியேறும்படி இறைஞ்சினார். அதன்பின், லாவோ சீ 2000 எழுத்துகளில் இரண்டு பிரிவுகளில் ஒரு புத்தகத்தை எழுதினார், அதில் அவர் தாவ் (உண்மையில் "வழி") மற்றும் டி (அதன் "நல்லொழுக்கம்") பற்றிய அவரது கருத்துக்களை முன்வைத்தார்: இந்த நுாலே தாவோ தே ஜிங் *(Tao Te Ching - 道德經)* என்று அழைக்கப்படுகிறது. இவரின் இந்த நூலின் படி, *தாவோ* எனப்படுகின்ற வழி மாற்றமடையாது என்பதுவும் அதுவே பிரபஞ்ச உண்மையாகவும் விளக்கப்படுகிறது. இவரின் தாவோயியம் என்ற தத்துவக் கோட்பாடு சீனாவில் மிகவும் புகழ் பெற்றது. தாவோயியம் என்ற கோட்பாட்டின் முதன்மையான கடவுளாகவும் லாவோ சீ பொது மக்களால் இனங் காணப்படுகின்றார். இவர் கிமு 6 ஆறாம் நூற்றாண்டில் வாழ்ந்ததாக சீன மரபு சொல்கிறது.  
லாவோ சீயின் செல்வாக்கு சீனாவிற்கு அப்பாலும் பரவியுள்ளது. நவீன காலத்தில், ஆசியாவிலும், மேற்கத்திய உலகிலும் தாவோயியம் சென்றடைந்துள்ளது. ஹாங்காங், தைவான், மற்றும் தென்கிழக்கு ஆசியா மற்றும் அப்பகுதியில் உள்ள சீனர்கள் மத்தியில், தாவோயியம் ஒரு வாழ்க்கை பாரம்பரியமாகவே ஆகிவிட்டது. தாவோயிய நம்பிக்கைகளும், நடைமுறைகளும் கொரிய மற்றும் சப்பானிய கலாச்சாரங்களின் உருவாக்கத்தில் பங்களித்திருக்கின்றன.
# லாவோ சீ

## தாவோ தே ஜிங்

தாவோ தே ஜிங் நூல் எழுதப்பட்டதே லாவோ சீ விரும்பாத ஒரு சூழல் என நம்பப்படுகிறது. சவு வம்சம் வீழ்ச்சி அடைந்து கொண்டிருந்த நேரத்தில் லாவோ சீ செங்சவு (தற்போதைய லோயாங்) நகரத்திலிருந்து வெளியேறும் போது எல்லையில் இருந்த புகழ் பெற்ற பாதுகாவலன் இன்க்சி லாவோ சீயிடம் இந்த தேசத்தை அல்லது நகரத்தை விட்டு வெளியேற வேண்டுமானால் தங்கள் வசம் உள்ள ஞானத்தை எழுத்து வடிவில் பதிவு செய்து தந்தால் மட்டுமே முடியும் என்று நிர்ப்பந்தம் செய்துள்ளான். இதன் விளைவாகவே தாவோ தே ஜிங் எழுதப்பட்டிருக்கலாம் என்று கருதப்படுகிறது. ஏனெனில், இந்த நூலின் முதல் வாியானது ”சொல்லக்கூடிய தாவோ முழுமையான தாவோ அல்ல” என்பதாக அமைந்துள்ளது. இந்த நுால் தாவ் நெறியின் தத்துவங்களைக் கூறுகிறது. இந்த நுால் ”விழுமிய நெறியும் அதன் ஆன்மீக ஆற்றலும்” என்று பொருள் படும் வேத நுால் எனலாம். இது மறைநுட்பம் வாய்ந்த ஓர் கிடைத்தற்கரிய நுாலாகும். இந்த நுால் ஒரு புதிரான நடையில் எழுதப்பட்டுள்ளது. வாசிப்பவரின் மனநிலை மற்றும் பக்குவத்திற்கேற்ப பல்வேறு பொருள்களுக்கு இடமளிக்கிறது. தாவோ தே ஜிங் நுாலின் தொடக்கத்தில் ”தாவ்” என்பதற்கு இயற்கை அல்லது இயற்கை நெறி என்று பொருள் சொல்லப்படுகிறது. தற்போதைய தாவோ தே ஜிங் நுாலில் உள்ளவற்றில் உள்ள வரிகள் லாவோ சீயின் வாழ்விற்குப் பிறகு சேர்க்கப்பட்டவைகளாகக் கூட இருக்கலாம். காவலன் இன்க்சி லாவோ சீயின் வேத நுால் வரிகளால் மனமாற்றமடைந்து அவரின் சீடராகவே சென்று விட்டதாகவும் சீன மக்களிடையே நம்பிக்கைகள் காணப்படுகின்றன. இன்னும் சில நம்பிக்கைகள் வயதான குரு இந்தியாவிற்குப் பயணித்ததாகவும் சித்தார்த்த கௌதமரின் அதாவது புத்தரின் குருவாக இருந்தார் எனவும் கருதுகின்றன. தாவோவுக்கு எதிராகத் தனிநபர்கள் போராடக்கூடாது என்றும், அதற்கு அடிபணிந்து, அதற்காகப் பணிபுரிய வேண்டும் என்றும் தாவோயியம் கூறுகிறது.  
தாவோ தே ஜிங் நுாலின் படி தாவோவானது பத்து விதமான விழுமியங்களைக் கொண்டிருப்பதாக சொல்லப்படுகிறது. பணிவு, தீர்ப்புரைக்காத தன்மை, பெருந்தன்மை, நெகிழ்வுத்தன்மை மற்றும் அமைதி போன்றவை அவற்றில் சில. தாவோ "விளைவுகள் அல்லது எதிர்பார்ப்புகளுடன் இணைக்கப்படாத செயல்கள்" பற்றியும் எடுத்துரைக்கிறது. ஒரு மனிதன் இவ்வாறான செயல்திறம் மற்றும் விழுமியங்களுக்குத் தன்னைப் பழக்கப்படுத்திக் கொண்டால் வாழ்க்கையில் வெற்றி பெற முடியும் என்கிறது. இந்த நுாலின் படி, தாவோவானது, தனிமனித ஒழுக்கம் மற்றும் விருப்பத்தை வெளிப்படுத்தும் விதத்தினால் தான் ஒருவர் ஞானத்தையும், ஒருமையையும் அடைய முடியும் என்கிறது.
# லாவோ சீ

## லாவோ சீயின் போதனைகள்

- மற்றவர்களைப் பற்றி அறிந்திருப்பது புத்திசாலித்தனம்
உன்னைப் பற்றி அறிந்திருப்பது உண்மையான ஞானம்.
- மற்றவர்களை அடக்கி ஆளும் தன்மை உன்னுடைய திறமை, உன்னை நீயே அடக்கி ஆள்வது உனது உண்மையான வல்லமை.
- உற்று நோக்கினாலும் எதைப் பார்க்கமுடியவில்லையோ அது வெறுமை
செவிமடுத்தாலும் எதைக் கேட்க முடியவில்லையோ அது அரிது
- நீ யாரிடம் உன் இரகசியங்களைச் சொல்கிறாயோ அவரிடம் உன் சுதந்திரத்தை இழப்பாய்
- மற்றவர்களை அடக்கி ஆளுதல் வலிமை
உங்களை அடக்கி ஆளுதலே உண்மையான சக்தி
- கடினமான வேலைகளை அவை எளிதாக இருக்கும் போது செய்யுங்கள்
மிகப்பெரிய விஷயங்களை அவை சிறிதாக இருக்கும் போது செய்யுங்கள்
- நலம் மிகப்பெரிய சொத்து
மன நிறைவு மிகப்பெரிய புதையல்
நம்பிக்கை மிகப்பெரிய நண்பன்
- ஆயிரம் மைல்களுக்கான பயணம் ஒரு அடியிலேயே தொடங்குகின்றது
- பானையின் உபயோகத்தன்மை அதன் வெற்றிடத்திலேயே உள்ளது
- அறிவிலியாகவும், அற்பமானவராகவும் இருப்பதை விட, அதிகாரத்தைப் பெறுவதற்கு அல்லது செலுத்துவதற்குத் தீவிரமாக ஆசைப்படுவது அப்படியொன்றும் நெறி கெட்ட செயலன்று
- தண்ணீர் மிக மிக மென்மையானது. அது எவ்வித எதிர்ப்பும் காட்டாமல், மிக மின மென்மையானது. அது எவ்வித எதிர்ப்பும் காட்டாமல், மிகத் தாழ்ந்த இடங்களிலும் போய்ப் பாய்கிறது. மிக அற்பமான இயற்கை ஆற்றலுக்குக்கூட எதிர்ப்பின்றிப் பணிகிறது. எனவே தான், நீர அழிக்க முடியாமல் நிலைபேறுடையதாக விளங்குகிறது. அதே சமயம், மிகக் கடினமாக இருக்கும் பாறைகள் நாளடைவில் நலிந்து, சிதைந்து, சிதறிப் போகின்றன.
- ஒரு தனி மனிதனுக்கு எளிமையும், இயற்குணமும் பெரும்பாலும் ஏற்புடையவை.
- வன்முறையைத் தவிர்க்க வேண்டும்.
- பணத்துக்காக அல்லது புகழுக்காகப் பாடுபடுவதை விட வேண்டும்.
- உலகத்துக்குச் சொல்வதற்கு மூன்று விஷயங்கள் உள்ளது. அவை 1) எளிமை, 2) பொறுமை, 3) கருணை - இவை மூன்றும் உலகத்திற்கான புதையல்கள்
- உலகை சீர்திருத்த ஒருவர் முயலலாகாது. மாறாக, உலகை மதிக்க வேண்டும்.
- தன்னைத்தானே வரையறை செய்பவன் ஒரு போதும் தன்னை அறிந்திருக்க முடியாது.
- தீமைக்கு எதிராக எதையும் செய்யாதிருங்கள். தீயது தானாகவே அழிந்து விடும்
- மௌனம் வலிமையின் சிறந்த உற்பத்தியிடமாகும்.
- தான் எதை அறிந்திருக்கவில்லை என்பதை அறிந்தவரே அறிவு மிகுந்த மனிதர் ஆவார்.
# லாவோ சீ

## லாவோ சீ - மானிட வாழ்வியலில் ஏற்படுத்திய தாக்கம்

எந்தவொரு ஆட்சியாளரிடமும் எந்த நேரத்திலும் பணியாற்ற மறுக்க, சீன வரலாற்றின் எல்லோரிடமிருந்தும் அதிகாரம் பெற்ற அதிகாரிகள், கன்பூசியம் சாராத தத்துவஞானிகள், குறிப்பாக லாவோ சீ மற்றும் சுவாங்சீ ஆகியோரிடமிருந்து அதிகாரத்தை எடுத்துக் கொண்டனர். மரபுவழியான மதிப்பீட்டின்படி லாவோ சீயின் மிகவும் பிரபலமான சீடர் சுவாங் சீ ஆவார். சீனாவின் எழுத்தறிவு மற்றும் பண்பாடு இவற்றின் மீது பெரும் செல்வாக்கைக் கொண்டிருந்தார். இவர் எழுதிய சுவாங்சீ (நூல்) தாவோ தே ஜிங் நுாலைத் தொடர்ந்த தாவோயியத்தின் கொள்கைகளைப் பறைசாற்றும் இரண்டாவது புனித நுாலாகக் கருதப்படுகிறது.  
லாவோ சீயின் தாக்கத்தால் பாதிப்புக்குள்ளான அரசியல் தத்துவவாதிகள் அரசியலமைப்பியலின் தலைமைத்துவத்தில் மனதில் பணிவும், நெறி சார்ந்த அல்லது சமாதானத்தை விரும்புகின்ற அல்லது தந்திரம் சார்ந்த முடிவுகளை எதிர்நோக்கி தடையற்ற அணுகுமுறையையும் முன்வைக்கின்றனர். ஒரு வித்தியாசமான சூழலில், சர்வாதிகார எதிர்ப்பு இயக்கங்கள் வலிமையற்றவர்களின் வலிமைகளை உயர்த்திய லாவோ சீயின் போதனைகளை ஆரத்தழுவிக்கொண்டன. லாவோ சீ வரம்புக்குட்பட்ட அரசு (limited government) அமைப்பின் (ஆதரவாளராக இருந்தார். இடதுசாரி ஆதரவு அரசியலாளர்கள் லாவோ சீ யின் கருத்துக்களால் தாக்கத்துக்குள்ளாயினர். ரூடால்ப் இராக்கர் எனும் அரசிலிக் கோட்பாட்டு எழுத்தாளர் மற்றும் ஆர்வலர், 1937 ஆம் ஆண்டில் அவரது தேசியவாதம் மற்றும் கலாச்சாரம் என்ற நுாலில், லாவோசீயின் "கண்ணியமான ஞானம்" மற்றும் அரசியல் சக்திக்கும் மக்கள் மற்றும் சமூகத்தின் கலாச்சார நடவடிக்கைகள் ஆகியவற்றிற்கும் இடையே உள்ள எதிர்ப்பை புரிந்து கொண்ட பாங்கு ஆகியவற்றைப் பாராட்டியுள்ளார். அண்மையில், ஜான் பி கிளார்க் மற்றும் அர்சலா கே. லா குவின் போன்ற அரசிலிக் கோட்பாட்டுவாதிகள் அரசிலிக் கோட்பாடு மற்றும் தாவோயியம் ஆகியவற்றுக்கு இடையேயான தொடர்பு பற்றி குறிப்பாக லாவோ சீயின் போதனைகளை மேற்கோள் காட்டி விளக்குகின்றனர்.
# காளாத்தீஸ்வரர் கோவில், உத்தமபாளையம்

**தென் காளகஸ்தி** என்று அழைக்கப்படும் உத்தமபாளையம் **காளாத்தீஸ்வரர் கோவில்** தமிழ்நாட்டில் தேனி மாவட்டம் உத்தமபாளையம் பகுதியில் அமையப்பெற்றுள்ளது . இங்குள்ள சிவனை வழிபட்டால் காளகஸ்தி சிவனை வணங்கும் பலன் கிடைக்கும் என்று சைவ மக்கள் நம்புகின்றனர்.
# காளாத்தீஸ்வரர் கோவில், உத்தமபாளையம்

## வரலாறு

நாயக்கர்கள் ஆட்சிக் காலகட்டத்தில் புகழ் பெற்ற ராணிமங்கமாளின் படைப் பொறுப்பை ஏற்று வந்தவர் *கொண்டம நாயக்கர்*. இவர் காளகஸ்தியில் அருளும் காளாத்தீஸ்வரர் மீது மிகுத்த பக்தி கொண்டவர். அவர் வயதான காரணத்தால் காளகஸ்தி செல்ல முடியாமல் அவதிப்பட்டார் . இவரின் நிலையை அறிந்த காளாத்தீஸ்வரர், அவர் இருக்குமிடத்திலேயே கோவில் அமைத்து வழிபடலாம் என்றும், இங்கு வழிபட்டால், காளகஸ்திக்கு சென்று வழிபட்ட பலன் கிடைக்கும் என்றும் அருளினார் என்பது ஐதீகம். உடனே அவர் இப்பகுதியை ஆட்சி செய்த பாளையக்காரர் *பூஜையா நாயக்கரிடம்* தெரிவித்தார். பாளையக்காரர் அங்கே ஒரு கோவில் அமைத்துக் கொடுத்தார். இதுவே **தென் காளகஸ்தி ** என்று அழைக்கப்படும் இக்கோயில் ஆகும்.
# காளாத்தீஸ்வரர் கோவில், உத்தமபாளையம்

## ஞானாம்பிகை

சிவனுக்குச் சிலை செய்த மன்னர் அம்மனுக்குச் சிலை அமைக்கப் பல முறை முயன்று தோல்வியுற்றார். இதனால் அம்பிகை இல்லாத கோவிலாகச் சில காலம் இருந்தது. பிறகு கொண்டம நாயக்கரின் கனவில் தோன்றிய சிவன் முல்லை ஆற்றில் அம்பிகை வருவாள் என்றாராம், அதன்படி ஆற்றில் ஒரு கூடை மிதந்தது வந்தது அதனுள் அம்மனின் சிலையைக் கண்ட ஊர் மக்கள் மகிழ்ந்து அம்மனுக்கு *ஞானாம்பிகை * என்று பெயர் சூட்டினர். இவ்வம்மன் இங்கு புகழ் பெற்றவர். பலருக்கு ஞானாம்பிகை கோவில் என்றால் தான் தெரியும் என்ற அளவுக்கு புகழ் பெற்றவர் . அம்மனுக்குப் பக்கத்தில் முருகன் காட்சி அளிப்பது இங்கு சிறப்பாகச் சொல்லப்படுகிறது. தாய், சேய் நலன் விரும்புவோர் இங்கு வந்து வழிபட்டால் உறவுப்பாலம் நன்கு அமையும் என்ற நம்பிக்கை சைவ மக்களிடையே நிலவுகின்றது.
# காளாத்தீஸ்வரர் கோவில், உத்தமபாளையம்

## அஷ்ட அம்பிகையர்

இங்குள்ள கோவிலில் பிராமினி, மகேஸ்வரி, கவ்மாரி, வைஷ்ணவி, வராகி, இந்திராணி, சாமுண்ட தேவி, ஞானாம்பிகை என்று எட்டு அம்பிகைகளும் ஒரே கோவிலில் காட்சி அளிப்பது தனிச்சிறப்பாகச் சொல்லப்படுகிறது.
# காளாத்தீஸ்வரர் கோவில், உத்தமபாளையம்

## திருவிழா

- சித்திரை திருக்கல்யாணம்
- ஐப்பசி அன்ன அபிசேகம்
- சிவராத்திரி
- திருகார்த்திகை தீபம்
போன்ற நாட்களில் திரளான மக்கள் இங்கு கூடுகின்றனர் .
# வீரலக்கம்மா

தமிழ்நாட்டில் தூத்துக்குடி மாவட்டம் எட்டயபுரம் அருகில் உள்ள நாவலாக்கன் பட்டி என்னும் ஊரில் மரத்தடியில் அமைந்துள்ள **வீரலக்கம்மா **, ராஜகம்பளம் சாதியல் உள்ள சில்லவார் - நாமகாரு என்னும் குலத்தவர்களுக்கு குலதெய்வமாக இருக்கின்றார் .
# வீரலக்கம்மா

## வீரலக்கம்மா தொன்ம வரலாறு

ஒரு காலத்தில் எட்டயபுரம் பகுதியில் அதிகமாகக் குடியேறிய ராஜகம்பள நாயக்கர்கள் மாந்தரிகம், கோடாங்கி பார்ப்பது , குறி சொல்லுவது போன்ற தொழில்களில் ஈடுபட்டு வந்துள்ளனர். அவ்வாறான கோடாங்கியர் குடும்பத்தில் பிறந்து எட்டயபுரம் பகுதிக்கு மிக அருகில் உள்ள சுரைகாப்பட்டி என்னும் ஊரில் வீரலக்கம்மா - வீரலக்கய்ய என்னும் தம்பதிகள் வாழ்ந்து வந்தனர் . இவர்களுக்கு ”வீரவேல்” என்னும் ஆண் குழந்தை பிறந்தது . ஒரு நாள் வீரலக்கையா காட்டுக்கு வேட்டைக்கு சென்று விட்டார் . தனது சிறு குழந்தை வீரவேலை தூக்கி கொண்டு காட்டு வேலை செய்வதற்காக வீரலக்கம்மா சென்றார். அங்கு தனது கணவரின் குலமான நாமகாரு மக்களிடம் குழந்தையை பார்த்துக் கொள்ளும்படி சொல்லிவிட்டு வயல் வேலைகளில் ஈடுபட்டார் . ஆனால் நாமகாரு மக்கள் குழந்தையை பார்த்துக் கொள்ளாமல் சென்று விட்டனர். அப்பகுதிக்கு வந்த நரி ஒன்று குழந்தையை கொன்று தூக்கி சென்று விட்டது .  
வேலை முடிந்து திரும்பிய லக்கம்மா தனது குழந்தையை நாமகாரு மக்களிடம் கெட்டார். ஆனால் அவர்கள் நாங்கள் பார்த்துக்கொள்ளவில்லை எங்களுக்கு தெரியாது என்றனர் . தனது மகனைத்தேடி நாவலாக்கன் பட்டி காட்டு பகுதிக்கு சென்ற லக்கம்மா ஒரு மரத்தடியில் நின்றார். மரத்தின் மீது வீரவேல் குழந்தையின் கொலுசு ஒன்றை காகம் பிடித்து ஒழி எழுப்பியது. தனது மகன் இறந்துவிட்டான் என்பதை உறுதி செய்த அவள் அழுது புலம்பினார். அங்கு நமகாரு மக்கள் வருகின்றனர் அவர்களை நோக்கி அவள் அழுதுகொண்டே என் மகன் இறப்பிற்கு உங்கள் குலம் தான் காரணம் , என் இனமாக இருந்தால் இப்படி விடுவார்களா என்று கதறி அழுதார். அவளின் அழுகையைக் கூட பெரியதாய் எண்ணாமல் நாமகாரு மக்கள் கழுத்தினைத் திருப்பிக் கொண்டனர். கோபம் கொண்ட லக்கம்மா திரும்பிய கழுத்து அப்படியே திரும்பட்டும் என்றும் , நீங்கள் எவ்வளவு பணம் சேர்த்தாலும் அது உங்கள் கைக்கு நிற்காது என்று சாபம் விட்டார். " நாமகாணி சமந்தம் நாதோடி போகனா " அதாவது நாமகாரு மக்களிடம் வைத்துள்ள சமந்தம் என்னுடனே போகட்டும் என்று சாபம் விட்டார். பிறகு அந்த மரத்தின் அடியிலேயே மறைந்து சாமி ஆனார் ,அவளின் கணவனும் அங்கு சென்று கடவுளாக மாறினார். பிறகு மனம் மாறிய நாமகாரு மக்கள் தங்கள் தவறை உணர்ந்து மன்னிக்கும் படி கேட்டுக்கொள்ள அவளும் மனம் மாறி சாபத்தினை விலக்கினார்.
# வீரலக்கம்மா

## இன்றும் நடக்கும் நிகழ்வு

இன்றும் நாமகாரு இனத்து மக்களுக்கு தனது வாழ்நாளில் ஒரு முறையாவது கழுத்தில் ஏதாவது சிறிய அளவில் கோளாறுகள் அமையும் என்று நம்பப்படுகிறது . மிகவும் சக்தி வாய்ந்த தெய்வமாக இவ்வம்மன் கருதப்படுகிறார்.